สมศักดิ์ แจงนโยบายกวาดล้างยาเสพติด หวังทลายเครือข่ายให้สิ้นซาก
สมศักดิ์ แจงนโยบายกวาดล้างยาเสพติด เป็นสิ่งที่รัฐบาลเน้น หวังทลายเครือข่ายให้สิ้นซาก ยันนายกฯกำชับต้องแก้ด้วยหลักมนุษยธรรม-อย่าฆ่าตัดตอน เชื่อจะยึดทรัพย์แก๊งค้ายาได้มากกว่า 6 พันล้านบาทเมื่อเวลา 17.30 น. วันที่ 3 ก.ค. 2563 นายสมศักดิ์ เทพสุทิน รมว.ยุติธรรม กล่าวอภิปรายว่า นโยบายในการแก้ปัญหายาเสพติด มี ส.ส.หลายท่านเป็นห่วงเป็นใย ที่ป.ป.ส. ได้งบประมาณน้อย แต่ตนยืนยันว่าเราทำงานได้ และได้ผลเป็นที่น่าพอใจ ส่วนการจัดตั้งงบประมาณในการปราบปรามมากกว่าการป้องกันและปริมาณยาเสพติดเพิ่มสูงขึ้น หากเปรียบเทียบกับในอดีต สมัยก่อนเครื่องมือผลิตได้น้อย แต่วันนี้เครื่องมือการผลิตทันสมัยมาก ผลิตยาบ้าได้เกือบวันละ 7 ล้านเม็ด ซึ่งตนได้เคยแสดงข้อมูลในช่วงการอภิปรายไม่ไว้วางใจไปแล้ว ยาเสพติดในสมัยรัฐบาลนี้ไม่ได้มากขึ้นเลย และไม่ได้มีปริมาณผู้เสพยาเสพติดและผู้เข้ามาบำบัดมากขึ้นกว่าเดิม ส.ส.ท่านหนึ่งได้อภิปรายว่าการแก้ปัญหายาเสพติดต้องแก้ด้วยใจ ไม่ได้แก้ด้วยน้ำลาย ตนขอชี้แจงว่าขอให้ท่านรอดูอีกสักระยะ ท่านจะต้องถอนคำพูดนี้แน่นอน เพราะตนมั่นใจ ตนทำงานด้วยสติปัญญา และสมองอย่างเต็มที่ ตนได้รับการมอบหมายงานด้านนี้จากท่านนายกรัฐมนตรีขอยืนยันว่าผมทำงานตลอดเวลา กลางคืนผมก็คิด บางครั้งนอนไม่หลับเพราะคิดว่าจะทำอย่างไร เพราะตั้งแต่ไหนแต่ไรใครก็แก้ปัญหายาเสพติดไม่ได้ แต่นโยบายที่ท่านนายกฯ ให้ไว้ คือ แก้ปัญหาด้วยมนุษยธรรม ไม่ใช่การฆ่าตัดตอน ต้องทำให้ถูกต้อง และตัดวงจรยาเสพติดให้ได้ ตนเห็นพ้องกับ ส.ส.หลายท่านว่า จะใช้ความรุนแรงแก้ปัญหานี้ไม่ได้ และผมจะไม่ใช้ความรุนแรง นายสมศักดิ์ กล่าวนายสมศักดิ์ กล่าวอีกว่า นอกจากนี้นายกฯ ยังได้ให้นโยบาย มาตรการยึดทรัพย์ตัดวงจรยาเสพติด ซึ่งได้เริ่มดำเนินการไปแล้ว แต่เครื่องมืออาจจะยังไม่พร้อมสมบูรณ์ แต่ก็ทำงานได้คืบหน้าเชิงรุกได้พอสมควร และตนได้ตั้งคณะกรรมการยึดทรัพย์เครือข่ายยาเสพติด รวมถึงคณะกรรมการสืบสวนทางการเงิน เพื่อสืบสวนเส้นทางเงินของขบวนการค้ายาเสพติด และยังมีคณะสืบสวนสอบสวนการยึดทรัพย์เครือข่ายยาเสพติด จากการปฏิบัติงานมา 4 เดือน เราได้รายงานการยึดเงินรวมถึงสินค้าอื่นๆ ที่แปรรูปอีกประมาณรวมแล้วได้มา 1 พันล้านบาท ทำให้เราทราบว่าเงินใต้ดินของขบวนการค้ายามีมหาศาล ซึ่งเรามีการศึกษา แวลู เบท ที่เตรียมออกกฎหมายให้การดำเนินการต่างๆ เป็นระบบและมีประสิทธิภาพมากขึ้น ซึ่งจะทำให้การทำงานสัมฤทธิผลเป็นอย่างดี ทั้งนี้ตนยืนว่าการทำงานแบบบูรณาการของหน่วยงานต่างๆ ในการยึดทรัพย์เครือข่ายค้ายาจะไม่น้อยไปกว่างบบูรณาการที่มีอยู่ 6 พันกว่าล้านบาท ซึ่งไม่ไกลเกินเอื้อม ไม่ไกลเกินฝัน และเราจะกวาดล้างเครือข่ายยาเสพติดให้หมดสิ้นไป
สมศักดิ์ แจงนโยบายกวาดล้างยาเสพติด เป็นสิ่งที่รัฐบาลเน้น หวังทลายเครือข่ายให้สิ้นซาก ยันนายกฯกำชับต้องแก้ด้วยหลักมนุษยธรรม-อย่าฆ่าตัดตอน เชื่อจะยึดทรัพย์แก๊งค้ายาได้มากกว่า 6 พันล้านบาท 
สมศักดิ์ เทพสุทิน,รัฐมนตรียุติธรรม,กวาดล้างยาเสพติด,ป.ป.ส.,ยึดทรัพย์,ข่าวทั่วไป